Շուրջ մեկ հազարամյակի պատմություն ունեցող հայ-բուլղարական հարաբերությունների հարուստ տարեգրությունը լի է երկու ժողովուրդների անկեղծ ու ինքնաբուխ համագործակցության բազում փաստերով։ Դրանք նոր որակ ու բովանդակություն են ստացել 19-րդ դարի վերջերին թուրքական բռնակալության դեմ պայքարի ընթացքում, երբ հայ եւ բուլղար հեղափոխականների համագործակցությունը վերածվել էր մի յուրահատուկ դաշինքի։